cyanic-selkie/wikianc huggingface dataset:
অন্তর্দেশীয় বিমানবন্দর
থাম্ব|ডান| পশ্চিমবঙ্গের [[কাজী নজরুল ইসলাম আন্তর্জাতিক বিমানবন্দর|দুর্গাপুর বিমানবন্দর একটি অন্তর্দেশীয় বিমানবন্দর। ]] থাম্ব|টঙ্গা বিমানবন্দর [[তানজানিয়াতে]] থাম্ব|মুম্বাই বিমানবন্দরে অন্তর্দেশীয় প্রস্থানের প্রান্তিক ১সি (৪) থাম্ব|মুবারবিন বিমানবন্দর, মেলবোর্ন, অস্ট্রেলিয়া একটি অন্তর্দেশীয় বিমানবন্দর এমন একটি বিমানবন্দর যা শুধুমাত্র দেশীয় উড়ান পরিচালনা করে- একই দেশের মধ্যে উড়ান। অন্তর্দেশীয় বিমানবন্দরে শুল্ক বিভাগ ও অভিবাসন সুবিধা নেই এবং সেই কারণে একটি বিদেশী বিমানবন্দর থেকে আগত  উড়ান পরিচালনা করতে পারে না।
নাকাব (২০১৮-এর চলচ্চিত্র)
প্রযোজনা
২০১৭ সালে বাংলাদেশ ও ভারত যৌথ প্রযোজনার চলচ্চিত্র চালবাজ নির্মাণকালীন বাংলাদেশের আরাধনা এন্টারপ্রাইজ ও কলকাতার শ্রী ভেঙ্কটেশ ফিল্মসের যৌথ প্রযোজনায় মাস্ক নামের আরেকটি ছবি নির্মাণের ঘোষণা দেন পরিচালক রাজীব কুমার বিশ্বাস, যা তাদের প্রযোজিত ১০৭তম চলচ্চিত্র, যেখানে প্রধান চরিত্রে বাংলাদেশের শাকিব খানের বিপরীতে ভারতের নুসরাত জাহান ও সায়ন্তিকা বন্দ্যোপাধ্যায় অভিনয়ের কথা জানান তিনি। প্রাথমিকভাবে চলচ্চিত্রটির জন্য তিনটি নাম বাছাই করা হয়। এ প্রসঙ্গে পরিচালক রাজীব কুমার বিশ্বাস দ্য ডেইলি স্টার জানায়, “ছবিটির জন্যে ‘সিক্রেট মিশন’, ‘বিদ্রোহী’ ও ‘মাস্ক’- এ তিনটি নাম ভাবা হয়েছে। এর মধ্যে ‘মাস্ক’ নামটি এগিয়ে রয়েছে। নাম নিয়ে সমস্যা থাকলেও ছবিটির শুটিং চলছে পুরোদমে। শাকিব খান ও নুসরাতের বেশ কিছু অংশ শুটিং করা হয়েছে।” ২০১৭ সালের ১৬ই মার্চ চলচ্চিত্রটির প্রধান চিত্রগ্রহণ অনুষ্ঠিত হয়, যার কাজের শিরোনাম নির্বাচন করা হয় মাস্ক। ২০১৮ সালের ১৩ জানুয়ারি এসভিএফ-এর ফেসবুক পাতায় এটির প্রথম দর্শণ প্রকাশ করা হয়। এসভিএফ এই পোস্টে চলচ্চিত্রটি তাদের স্থানীয় নির্মাণ বলে উল্লেখ করেন, তারা লিখেন, "এবার বাংলাদেশের বন্ধুদের জন্য হয়ে যাক। আমাদের প্রথম লোকাল প্রোডাকশন নিয়ে বাংলাদেশে প্রবেশ করতে যাচ্ছি। রাজীব বিশ্বাসের পরিচালনায় বাংলাদেশের মেগাস্টার শাকিব খান, নুসরাত ও সায়ন্তিকতা অভিনীত ছবি।"
অন্তর্দেশীয় বিমানবন্দর
এই বিমানবন্দরগুলিতে প্রায়ই ছোটো বা মাঝারি উড়োজাহাজ এবং আঞ্চলিক এয়ার ট্রাফিক পরিচালনা করতে যথেষ্ট ছোটো রানওয়েতে থাকে। বেশিরভাগ দেশে নিরাপত্তা পরীক্ষণ/মেটাল ডিটেক্টর ব্যবহার করা হয়, তবে আন্তর্জাতিক উড়ানে নিরাপত্তা পরীক্ষণ ব্যবস্থার ব্যবহারের কয়েক দশক পরে এই ধরনের নিরাপত্তা পরীক্ষণ ব্যবস্থা অন্তর্দেশীয় উড়ানগুলির জন্য স্থাপন করা হয়েছিল।
নাকাব (২০১৮-এর চলচ্চিত্র)
সংগীত
নাকাবের গানগুলিতে সুর দিয়েছেন দেব সেন এবং গানগুলি লিখেছেন প্রসেন। চলচ্চিত্রটিতে চারটি গান আছে এসভিএফ তাদের ইউটিউব চ্যানেলের সঙ্গীত প্রচার করবে। চলচ্চিত্রে প্রথম সংগীত হিসাবে "তোর হটা চলা"-এর ভিডিওটি ২৪ জুলাই ২০১৮ সালে ইউটিউবে মুক্তি পায়।
অন্তর্দেশীয় বিমানবন্দর
কানাডা এবং মার্কিন যুক্তরাষ্ট্র ে অধিকাংশ পৌরসভা বিমানবন্দর এই শ্রেণীবিভাগের হয়। কানাডা য় আন্তর্জাতিক বিমান বন্দরে, কানাডার মধ্যে ফ্লাইটগুলি পরিচালনা করে এমন অন্তর্দেশীয় প্রান্তিক রয়েছে (কানাডীয় শহর থেকে অন্য একটি শহরে উড়ান রয়েছে)।
উপরন্তু, কিছু "আন্তর্জাতিক" নামক বিমানবন্দর মূলত অন্তর্দেশীয় বিমানবন্দর যা নিয়মিতভাবে আন্তর্জাতিক উড়ান পরিচালনা করে না। এই বিমানবন্দরগুলির মধ্যে অনেকগুলি মার্কিন যুক্তরাষ্ট্র মাধ্যমে অবস্থিত।
যুক্তরাজ্যে একটি গার্হস্থ্য বিমানবন্দরে একটি উদাহরণ ওয়িক বিমানবন্দর, যেখান থেকে অন্যান্য স্কটস বিমানবন্দরের মধ্যে উড়ান পরিচালিত হয়।
কিছু ছোটো দেশ বা অঞ্চলে কোনও সার্বজনীন অন্তর্দেশীয় বিমানবন্দর বা এমনকি সরকারি গন্তব্যের ফ্লাইট নেই, এর আকার বা রাজনৈতিক কারণে, উদাহরণস্বরূপ বেলজিয়াম, হংকং, কুয়েত, ম্যাকাও, সিঙ্গাপুর এবং সংযুক্ত আরব আমিরাত।
আঞ্চলিক বিমানবন্দর
একটি আঞ্চলিক বিমানবন্দর অপেক্ষাকৃত ছোটো বা আংশিকভাবে জনবহুল ভৌগোলিক এলাকার মধ্যে বিমান যাত্রীদের একটি বিমানবন্দর। একটি আঞ্চলিক বিমানবন্দরে সাধারণত দেশের মধ্যে যাত্রী পরিবহন করার জন্য শুল্ক বিভাগ ও অভিবাসন সুবিধা নেই। কানাডায় আঞ্চলিক বিমানবন্দর সাধারণত কানাডা মধ্যে উড়ান সংযোগ ঘটায় এবং যুক্তরাষ্ট্রে কিছু উড়ান পরিষেবা প্রদান করে। কয়েকটি মার্কিন যুক্তরাষ্ট্রের আঞ্চলিক বিমানবন্দর, যাদের মধ্যে বেশিরভাগই নিজেদেরকে আন্তর্জাতিক বিমানবন্দর বলে মনে করে, তাদের শুল্ক বিভাগ ও অভিবাসন সুবিধাগুলি একটি প্রয়োজনীয় ভিত্তিতে সক্রিয় করে তুলতে পারে, কিন্তু অধিকাংশ ক্ষেত্রেই কেবলমাত্র অন্তর্দেশীয় যাত্রী পরিষেবা দেয়।
এই বিমানবন্দরগুলি ব্যবহার করে বিমান ছোটো ব্যবসায়ীক জেট, বেসরকারী বিমান এবং টাবারপ্পপ চালিত বা আঞ্চলিক জেটলিনার উভয় ধরনের বিমান পরিচালনা করে সাধারণত আঞ্চলিক বিমান সংস্থা। এই উড়ান সাধারণত একটি বৃহত্তর আঞ্চলিক কেন্দ্র থেকে ছোটো দূরত্বের মধ্যে চলাচল করে। এই বিমানবন্দর সাধারণত ছোটো রানওয়ে যুক্ত হয়, যা অনেক জ্বালানী সঙ্গে ভারী বিমান পরিচালনা করতে পাড়েনা।
ইউরোপ
ইউরোপীয় দেশে, আঞ্চলিক বিমানবন্দর প্রায়ই বিমানবন্দর হিসাবে শ্রেণীবদ্ধ করা হয় যা দেশের রাজধানী/সবচেয়ে বড়ো শহরে বিমান পরিষেবা পরিবেশন করে না। বৃহত্তর আঞ্চলিক বিমানবন্দরের উদাহরণ হিসাবে রয়েছে স্পেনের বার্সেলোনা এল প্র্যাট বিমানবন্দর এবং ম্যানচেস্টার বিমানবন্দর, যা ইউরোপের সবচেয়ে দামী বিমানবন্দরগুলির মধ্যে ধরা হয় এবং বিমানবন্দরগুলি বড়ো ও ছোটো বিমান উভয় দ্বারা ব্যবহৃত হয়।ফ্রান্স, জার্মানি এবং সুইডেনের মত দেশে, একটি আঞ্চলিক বিমানবন্দর হল ছোটো বিমানের জন্য একটি বিমানবন্দর, যদিও বর্তমানে আঞ্চলিক বিমানবন্দরগুলি বড়ো বিমানবন্দরের মত জাতীয় বিমান হাবের দিকে আগ্রসর হচ্ছে।  ছোটো আঞ্চলিক বিমানবন্দরের উদাহরণ কভেন্ট্রি বিমানবন্দর এবং ওয়রশিপ বিমানবন্দর। উত্তর নরওয়েতে, দীর্ঘ দূরত্ব এবং অনেক স্বল্প রানওয়ে বিমানবন্দর থেকে দেশের একটি আঞ্চলিক হাবে যাওয়ার উড়ান পাওয়া যায়, তবে রাজধানীর জন্য উড়ান পাওয়া যায় না।
ইমাম সাহেব জেলা
ইমাম সাহেব জেলা আফগানিস্তানের কুন্দুজ প্রদেশের উত্তর অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে কালে-ই-জাল জেলা, উত্তরে তাজিকিস্তান (পাঞ্জা নদী বরাবর), পূর্বে আর্কী জেলা এবং দক্ষিণে কুন্দুজ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২০৪,৩০০ জন এর মত, যার মধ্যে ২৫% পশতু, ২৫% তাজিক, ৪৫% উজবেক এবং ২% তুর্কিমান সম্প্রদায়ের লোকজন বসবাস করে থাকে। জেলাটির কেন্দ্রীয় শহরের নাম হচ্ছে ইমাম সাহেব, যেটি মুলত উত্তরে অঞ্চলে অবস্থিত। জেলাটির অন্যান্য প্রধান শহরের মধ্যে রয়েছে শেরখান বন্দর, যেটি তাজিকিস্তান থেকে আফগানিস্তানের প্রধান বন্দর হিসেবে কাজ করে থাকে।
জেলাটি আফগানিস্তানের অন্যতম ধনী জেলার একটি। এখানকার জমি চাষাবাদের জন্য খুব উপযোগী ও উর্বর প্রকৃতির এবং সেচের জন্য সুব ব্যবস্থা রয়েছে এবং খরার তেমন কোন সম্ভাবনা দেখা যায়না।
জন বার্জার
জন পিটার বার্জার (৫ নভেম্বর ১৯২৬ - ২ জানুয়ারি ২০১৭) একজন ইংরেজ শিল্প সমালোচক, ঔপন্যাসিক, চিত্রকর ও কবি ছিলেন। তার উপন্যাস জি. ১৯৭২ সালে বুকার পুরস্কার ও জেমস টেইট ব্ল্যাক মেমোরিয়াল পুরস্কার অর্জন করে। শিল্প সমালোচনা নিয়ে রচিত তার প্রবন্ধ ওয়েজ অব সিয়িং থেকে বিবিসি ১৯৭২ সালে একটি চার পর্বের ধারাবাহিক প্রচার করে। এই বইটি প্রায়ই বিশ্ববিদ্যালয়ে পড়ানো হয়ে থাকে। তার রচিত অন্যান্য সামাজিক লেখনী হল আ ফরচুনেট ম্যান: দ্য স্টোরি অব আ কান্ট্রি ডক্টর (১৯৬৭), আ সেভেন্থ ম্যান: মাইগ্র্যান্ট ওয়ার্কস ইন ইউরোপ।
প্রারম্ভিক জীবন
বার্জার ১৯২৬ সালের ৫ই নভেম্বর লন্ডনের স্টোক নিউইংটনে জন্মগ্রহণ করেন। তার পিতা স্ট্যানলি বার্জার ও মাতা মিরিয়াম। তিনি তার পিতামাতার দুই সন্তানের মধ্যে জ্যেষ্ঠ। তার পিতামহ ইতালির ত্রিয়েস্তের বাসিন্দা ছিলেন। তার পিতা স্ট্যানলি ধর্ম না পালন করা ইহুদি হিসেবে বেড়ে ওঠেন এবং পরে ক্যাথলিক ধর্মে দীক্ষিত হন। তিনি প্রথম বিশ্বযুদ্ধে পশ্চিম রণক্ষেত্রে পদাতিক কর্মকর্তা হিসেবে দায়িত্বরত ছিলেন এবং যুদ্ধে অবদানের জন্য মিলিটারি ক্রস পদক লাভ করেন ও ওবিই খেতাবে ভূষিত হন।
বার্জার সেন্ট এডওয়ার্ডস স্কুল, অক্সফোর্ডে পড়াশোনা করেন। তিনি ১৯৪৪ থেকে ১৯৪৬ সাল পর্যন্ত দ্বিতীয় বিশ্বযুদ্ধে ব্রিটিশ সেনাবাহিনীর কর্মকর্তা হিসেবে দায়িত্ব পালন করেন। তিনি পরবর্তীকালে লন্ডনের চেলসি স্কুল অব আর্ট এবং সেন্ট্রাল স্কুল অব আর্ট অ্যান্ড ডিজাইনে অধ্যয়ন করেন।
ব্যক্তিগত জীবন ও মৃত্যু
বার্জার তিনটি বিয়ে করেন। ১৯৪৯ সালে তিনি চিত্রশিল্পী ও মুদ্রালঙ্করিক প্যাট ম্যারিয়টকে বিয়ে করেন। তাদের কোন সন্তান ছিল না এবং বিবাহবিচ্ছেদের মধ্য দিয়ে তাদের দাম্পত্য জীবনের সমাপ্তি ঘটে। ১৯৫০-এর দশকের মাঝামাঝি সময়ে তিনি রুশ আনিয়া বস্তককে (আন্না সিসেরমান) বিয়ে করেন। তাদের কাটিয়া বার্জার ও জ্যাকব বার্জার নামে দুই সন্তান ছিল। ১৯৭০-এর দশকের মাঝামাঝি সময়ে এই দম্পতির বিবাহবিচ্ছেদ ঘটে। কিছুদিন পর তিনি বেভারলি ব্যানক্রফ্‌টকে বিয়ে করেন। তাদের ইভস নামে এক সন্তান ছিল। বেভারলি ২০১৩ সালে মারা যান।
বার্জার ২০১৭ সালের ২রা জানুয়ারি ৯০ বছর বয়সে ফ্রান্সের অঁতনি শহরে নিজ বাড়িতে মৃত্যুবরণ করেন।
দফাহাটা
দফাহাটা ভারতের পশ্চিমবঙ্গ রাজ্যের বর্ধমান জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দফাহাটা শহরের জনসংখ্যা হল ১১,৩২৩ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৩৬%। পুরুষদের মধ্যে সাক্ষরতার হার ৪৪% এবং নারীদের মধ্যে এই হার ২৭%। সারা ভারতের সাক্ষরতার হার ৫৯.৫%, তার চাইতে দফাহাটা এর সাক্ষরতার হার বেশি।
এই শহরের জনসংখ্যার ২২% হল ৬ বছর বা তার কম বয়সী।
ভিল্লু পাট্টু
ভিল্লু পাট্টু (তামিল: வில்லுப்பாட்டு), যেটি ভিল্লাদিচাম্পাতু নামেও পরিচিত, ভারতে সঙ্গীতের গল্প বলার একটি প্রাচীন রূপ যেখানে বর্ণনা সঙ্গীতের সাথে মিশে থাকে। এটি ভারতের দক্ষিণাঞ্চলীয় রাজ্য তামিলনাড়ু ও কেরালা এবং সেইসাথে উত্তর-পূর্ব শ্রীলঙ্কার একটি শিল্প। পূর্বকালীন ত্রিবাঙ্কুর রাজ্যের নাদার এবং এজাভা বর্ণের মধ্যে এই শিল্পের রূপটি জনপ্রিয়। গানের সহজ সুর এবং শ্লোক গল্পটিকে অনুসরণ করা সহজ করে তোলে। ভিল্লু (ধনুক) হল যোদ্ধাদের পুরনো অস্ত্র - এটি আপাত বিপরীতভাবে সঙ্গীতে ব্যবহার করা হয়, এটি ভিল্লু পাট্টু শিল্পীদের একটি প্রাথমিক বাদ্যযন্ত্র (একটি বাদ্যযন্ত্র ধনুক)।
সাধারণ বর্ণনা
তামিল গ্রামে, অভিনয়শিল্পীরা পৌরাণিক থেকে সামাজিক সব ধরনের গল্পই বর্ণনা করেন। মূল গল্পকার ধনুক বাজিয়ে গল্পটি বর্ণনা করেন। নীচের দিকে মুখ করে রাখা মাটির পাত্রের উপর ধনুকটি রাখা থাকে। একজন সহ-শিল্পী গান গাওয়ার সময় পাত্রটিতে আঘাত করেন। সাধারণত অন্য একজন সহ-গায়ক থাকেন যিনি বর্ণনায় সক্রিয় শ্রোতা হিসেবে কাজ করেন, তিনি গানের সঙ্গে সঙ্গে উপযুক্ত মৌখিক প্রতিক্রিয়া দেন। স্থানীয় সরকার কখনও কখনও এটিকে সামাজিক বার্তা এবং প্রচারের বাহন হিসেবে ব্যবহার করে। ভিল্লু পাট্টু দলগুলি সাধারণত সুদালাই মদন, মুথারাম্মান, পেচিয়াম্মান, ইসাকিয়াম্মান ইত্যাদি দেবতার সাথে সম্পর্কিত উৎসবের জন্য অনুষ্ঠান করে। ভিলু পাট্টুর ঐতিহ্য দক্ষিণ তামিলনাড়ু, দক্ষিণ কেরালা এবং উত্তর-পূর্ব শ্রীলঙ্কার সংস্কৃতির সাথে জড়িত।
এছাড়াও রয়েছে উদুক্কি (তামিল:உடுக்கை), কুড়াম (তামিল:குடம்), থালা, কাট্টাই (তামিল:கட்டை), যেগুলি প্রদর্শনের সময় সম্পূরক যন্ত্র হিসেবে ব্যবহৃত হয়। উদুক্কি হল একটি ছোট ড্রাম যার একটি পাতলা মাঝের অংশ থাকে, যেটি বাম হাতে ধরা হয় এবং বাদ্যযন্ত্রটি ডান হাতের আঙ্গুল দিয়ে বাজানো হয়। মাঝে মাঝে, ভিল্লু পাট্টু দল নিজেদেরকে দুটি দলে বিভক্ত করে, প্রত্যেক দল একে অপরের বিষয়ের বিপরীত দৃষ্টিভঙ্গি প্রমাণ করার চেষ্টা করে। একে বলে লাবণী পাট্টু। ভিল্লু পাট্টু শিল্পীদের ব্যবহৃত গানগুলি বেশিরভাগই ঐতিহ্যবাহী লোকসঙ্গীত। গ্রামে মন্দিরের উৎসবের সময় এগুলি বাজানো হয়। ভিল্লু পাট্টুর গানগুলি বেশিরভাগ সময়েই একটি দেবতার প্রশংসা করে গাওয়া হয়। আজকাল ভিল্লু পাট্টু পরিবেশনকারী শিল্পীদের সংখ্যা ব্যাপকভাবে হ্রাস পেয়েছে কারণ এটি থেকে অর্জিত আয় এতই কম, যে তা জীবিকা নির্বাহ করার জন্য যথেষ্ট নয়।
ডাস্টিন মস্কোভিটজ
ডাস্টিন এ‍্যারন মস্কোভিটজ (জন্মঃ ২২ ই মে ১৯৮৪) একজন মার্কিন ইন্টারনেট উদ‍্যোক্তা। ফেসবুক প্রতিষ্ঠাকালীন সময়ে তিনি মার্ক জাকারবার্গ, এডুয়ার্ডো স্যাভেরিন, এন্ড্রু ম্যাককলাম এবং ক্রিস হিউজ-এর সাথে সহ-প্রতিষ্ঠাতা হিসেবে কাজ করেছিলেন। ২০০৮ সালে তিনি ফেসবুক ছেড়ে দিয়ে জাস্টিন রোসেনস্টাইন এর সাথে এ‍্যাসনা ওয়েব এ‍্যাপ্লিকেশন প্রতিষ্ঠা করেন। বিশ্ব বিখ্যাত ফোর্বস ম‍্যাগাজিন মার্চ ২০১১ সালে, ফেসবুক এর ২.৩৪ ভাগ শেয়ারের ভিত্তিতে মস্কোভিটজকে ইতিহাসের সর্বকনিষ্ঠ স্বয়ংসম্পূর্ণ শতকোটিপতি হিসেবে চিহ্নিত করেছিলো।
শিক্ষা জীবন
মস্কোভিটজ জন্মগ্রহণ করেন Gainesville, ফ্লোরিডা এবং ওকলা, ফ্লোরিডায় বড় হয়েছেন। তিনি জাকারবার্গের চেয়ে আট দিনের ছোট। তিনি ইহুদি ধর্মাবলম্বী। তিনি ভ‍্যানগার্ড হাই স্কুল থেকে আইবি ডিপ্লোমা প্রোগ্রাম বিষয়ে স্নাতক ডিগ্রি অর্জন করেন। মোস্কভিটজ হার্ভার্ড ইউনিভার্সিটিতে দুই বছর অর্থনীতি নিয়ে পড়াশোনা করেন। জাকারবার্গের সাথে পালো আল্টো চলে যাওয়ার পর তিনি ফেসবুকে পূর্ণ সময় কাজ করতেন।
বদরের যুদ্ধ
বদরের যুদ্ধ (غزوة بدر) ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত যুদ্ধ। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের ক্ষমতা পূর্বের তুলনায় বৃদ্ধি পায়।
যুদ্ধের পূর্বে ৬২৩ থেকে ৬২৪ সালের মধ্যে মুসলিম ও কুরাইশদের মধ্যে বেশ কিছু খন্ডযুদ্ধ হয়। বদর ছিল দুই বাহিনীর মধ্যে প্রথম বড় আকারের যুদ্ধ। যুদ্ধে সুসংগঠিত মুসলিমরা মক্কার সৈনিকদের সারি ভেঙে ফেলতে সক্ষম হয়। যুদ্ধে মুসলিমদের বিপক্ষের আবু জাহল(আমর ইবনে হিশাম),উতবা ইবনে রাবিয়া,উমাইয়া ইবনে খালাফ,শায়বা ইবনে রাবিয়া' ওয়ালিদ ইবনে উতবা,'উক্ববা ইবনে আবি মুইত নিহত হয়। মুসলিমদের বিজয়ে অন্যদের কাছে বার্তা পৌছায় যে মুসলিমরা আরবে নতুন শক্তি হিসেবে আবির্ভূত হয়েছে এবং এর ফলে নেতা হিসেবে মুহাম্মাদের অবস্থান দৃঢ় হয়।
পটভূমি
ইসলাম প্রচার শুরু করার পর মুহাম্মাদ মক্কার কুরাইশদের পক্ষ থেকে বিরোধীতার সম্মুখীন হন। মুসলিমদের উপর নির্যাতনের কারণে মুসলিমরা মদিনায় হিজরত করে। মুহাম্মাদ নিজেও এক পর্যায়ে মদিনায় হিজরত করেন। হিজরতের পরে অবতীর্ণ কুরআনের আয়াতে মুসলিমদেরকে অস্ত্রধারণের অনুমতি দেয়া হয়। মদিনায় আসার পর মুহাম্মাদ তিনটি প্রধান সামরিক পদক্ষেপ নিয়েছিলেন। প্রথমত, মদিনার গোত্রগুলির সাথে শান্তিচুক্তি স্থাপন করা হয়; দ্বিতীয়ত, কুরাইশ ও তাদের মিত্রদের তথ্য সংগ্রহের জন্য গোয়েন্দা নিযুক্ত করা হয়; তৃতীয়ত, মদিনার পাশ দিয়ে সিরিয়াগামী মক্কার বাণিজ্য কাফেলায় অভিযান চালানো হয়। এরপর সিরিয়ার পথে যাতায়াত করা কুরাইশদের বাণিজ্য কাফেলাগুলির উপর বেশ কয়েকটি অভিযান পরিচালনা করা হয়।
৬২৪ সালের জানুয়ারিতে (২ হিজরির রজব মাস) মুহাম্মাদ বারো জন মুহাজিরকে অভিযানে পাঠান। বাহিনীর প্রতি দুইজনের আরোহণের জন্য একটি উট বরাদ্দ ছিল। মুহাম্মাদ বাহিনীর নেতা আবদুল্লাহ ইবনে জাহাশকে একটি চিঠি দিয়ে বলেন যাতে দুই দিনের পথ অতিক্রম করার পর এই চিঠি পড়া হয়। নির্দেশ মোতাবেক দুইদিনের পথ অতিক্রম করার আবদুল্লাহ ইবনে জাহাশ চিঠি পড়েন। এতে নির্দেশ দেয়া হয় যে চিঠি পড়ার পর যাতে তারা অগ্রসর হয়ে মক্কা ও তায়েফের মধ্যবর্তী নাখলায় পৌছায়। এরপর কুরাইশ কাফেলার আগমনের অপেক্ষা করে এবং তাদের অবস্থা ও অবস্থান সম্পর্কে মদিনায় অবহিত করা হয়। চিঠির নির্দেশ পড়ার পর তারা অগ্রসর হন। তবে পথিমধ্যে সাদ ইবনে আবি ওয়াক্কাস ও উতবা ইবনে গাজওয়ানের উট হারিয়ে যায় ফলে তারা পিছিয়ে পড়েন।
আবদুল্লাহ ইবনে জাহাশ তার বাহিনীকে নিয়ে নাখলা পৌছে একটি কুরাইশ কাফেলা দেখতে পান। এতে আবদুল্লাহ ইবনে মুগিরার দুই ছেলে উসমান ইবনে আবদুল্লাহ ও নওফাল ইবনে আবদুল্লাহ এবং মুগিরার মুক্তপ্রাপ্ত দাস আমর ইবনে হাদরামি ও হাকিম ইবনে কাইসান ছিলেন। এই দিনটি ছিল রজব মাসের শেষ দিন। রজব যুদ্ধনিষিদ্ধ মাস ছিল তাই আক্রমণ করা সম্ভব ছিল না। অন্যদিকে মাস শেষ হওয়ার সময় কাফেলাটি মক্কার হারাম সীমানায় প্রবেশ করবে ফলে তাদের উপর আর আক্রমণ করা সম্ভব হবে না। এই পরিস্থিতিতে মুসলিম বাহিনীটি কাফেলা আক্রমণের সিদ্ধান্ত নেয়। আক্রমণের শুরুতে তীরের আঘাতে আমর ইবনে হাদরামি নিহত হন। মুসলিমরা উসমান ইবনে আবদুল্লাহ এবং হাকিম ইবনে কাইসানকে গ্রেপ্তার করে। নওফাল ইবনে আবদুল্লাহ পালিয়ে যেতে সক্ষম হন।
ইতিপূর্বে গাজওয়ায়ে উশাইরা থেকে বেঁচে যাওয়া কুরাইশ কাফেলাটি সিরিয়া থেকে মক্কা ফেরার সময় মুহাম্মাদ তাদের তথ্য সংগ্রহের জন্য তালহা ইবনে উবাইদিল্লাহ ও সাঈদ ইবনে যায়িদকে উত্তরে প্রেরণ করেন। তারা হাওরা নামক স্থানে পৌছে কুরাইশ কাফেলার অপেক্ষায় থাকেন এবং কাফেলা এই স্থান অতিক্রমের সময় তারা মদিনায় ফিরে ঘটনা অবহিত করেন। কাফেলাটিতে একহাজার উট এবং এসব উটে ৫০,০০০ স্বর্ণমুদ্রা মূল্যের মালামাল ছিল। রক্ষণাবেক্ষণের জন্য কাফেলায় রক্ষী ছিল ৪০জন।
বদরে যাত্রা
মুহাম্মাদের সাথে মুসলিম বাহিনীতে ছিলেন আবু বকর, উমর ইবনুল খাত্তাব, আলি ইবনে আবি তালিব, হামজা ইবনে আবদুল মুত্তালিব), মুসআব ইবনে উমাইর, যুবাইর ইবনুল আওয়াম, আম্মার ইবনে ইয়াসির ও আবু যার আল-গিফারী। স্ত্রীর অসুস্থতার কারণে উসমান ইবনে আফফান যুদ্ধে যেতে পারেননি। সালমান ফারসি এসময় অন্যের দাস ছিলেন তাই তিনিও যুদ্ধে অংশ নেননি। বাহিনীতে সৈনিক সংখ্যা ছিল ৩১৩জন। এর মধ্যে মুহাজির ছিলেন ৮২জন এবং আনসারদের মধ্যে আওস গোত্রের ছিলেন ৬১জন ও খাজরাজ গোত্রের ছিলেন ১৭০জন। মুসলিমদের সাথে ৭০টি উট ও দুইটি ঘোড়া ছিল। ফলে তাদের সামনে পায়ে হেটে যাওয়া বা প্রতি দুই বা তিনজনের জন্য একটি উট ব্যবহার ছাড়া উপায় ছিল না। একটি উটে পালাক্রমে দুই বা তিনজন আরোহণ করতেন। এই ব্যবস্থায় মুহাম্মাদ, আলি ইবনে আবি তালিব ও মারসাদ ইবনে আবি মারসাদের জন্য একটি উট বরাদ্দ হয়েছিল।
কুরাইশ কাফেলা
আক্রমণের আশঙ্কায় কুরাইশ কাফেলার নেতা আবু সুফিয়ান যাত্রাপথে সাক্ষাত লাভ করা বিভিন্ন কাফেলাগুলির কাছ থেকে মুসলিম বাহিনীর সম্ভাব্য অভিযানের ব্যাপারে তথ্য নিচ্ছিলেন। ফলে তিনি মুসলিমদের আক্রমণের খবর পান। তাই সাহায্য চেয়ে জমজম ইবনে আমর গিফারিকে বার্তা বাহক হিসেবে মক্কা পাঠানো হয়। সে দ্রুত মক্কা পৌছায় এবং তৎকালীন আরব রীতি অনুযায়ী উটের নাক চাপড়ায়, আসন উল্টিয়ে দেয়, নিজের জামা ছিড়ে ফেলে এবং উটে বসে ঘোষণা করে যে মক্কার কাফেলা মুসলিমদের হাতে পড়তে পারে।
মক্কার বাহিনী
এই খবর শোনার পর মক্কায় আলোড়ন শুরু হয়। দ্রুত ১,৩০০ সৈনিকের এক বাহিনী গড়ে তোলা হয় এবং আবু জাহল বাহিনীর প্রধান হন। এই বাহিনীতে অসংখ্য উট, ১০০ ঘোড়া ও ৬০০ লৌহবর্ম‌ ছিল। নয়জন সম্ভ্রান্ত কুরাইশ রসদ সরবরাহের দায়িত্ব নেন। বাহিনীর জন্য দৈনিক কখনো ৯টি এবং কখনো ১০টি উট জবাই করা হত।
আবু জাহল, উতবা ইবনে রাবিয়া, শাইবা ইবনে রাবিয়া, আবুল বাখতারি ইবনে হিশাম, হাকিম ইবনে হিজাম, নওফেল ইবনে খুয়াইলিদ, হারিস ইবনে আমির, তুয়াইমা ইবনে আদি, নাদার ইবনে হারিস, জামআ ইবনে আসওয়াদ ও উমাইয়া ইবনে খালাফসহ মক্কার অনেক অভিজাত ব্যক্তি মক্কার বাহিনীতে যোগ দেন। এর কয়েকটি কারণ ছিল। কেউ কাফেলায় নিজেদের সম্পদ রক্ষা করতে চেয়েছিলেন, অন্যরা ইবনে আল-হাদরামির মৃত্যুর বদলা নিতে চেয়েছিলেন। এছাড়া মুসলিমদের বিরুদ্ধে সহজে জয়ী হওয়া যাবে এই বিশ্বাসেও কেউ কেউ যোগ দেয়। আবু লাহাব নিজে যুদ্ধে অংশ না নিয়ে তার কাছে ৪,০০০ দিরহাম ঋণগ্রস্থ আসি ইবনে হিশাম ইবনে মুগিরাকে ঋণের বিনিময়ে পাঠায়। উমাইয়া ইবনে খালাফ প্রথমে যুদ্ধে অংশ না নেয়ার সিদ্ধান্ত নেয়। এসময় উকবা ইবনে আবু মুয়াইত তাকে নারী হিসেবে সম্বোধন করে। এর ফলে উমাইয়া ইবনে খালাফ লজ্জিত হয়ে যুদ্ধের প্রস্তুতি শুরু করে। তবে কুরাইশদের মধ্যে বনু আদি গোত্রের কেউ এই যুদ্ধে অংশ নেয়নি।
অন্যদিকে আবু সুফিয়ান ক্রমাগত খবরাখবর সংগ্রহ করছিলেন। বদরের নিকটে পৌছার পর মাজদি ইবনে আমর নামক এক ব্যক্তির সাথে তার সাক্ষাত হয়। তাকে তিনি মদিনার বাহিনী সম্পর্কে জিজ্ঞাসা করলে মাজদি স্পষ্ট কিছু বলতে পারেননি। তবে জানান যে দুইজন উষ্ট্রারোহীকে তিনি টিলার পাশে উট বসিয়ে মশকে পানি পূর্ণ করতে দেখেছেন। তাই আবু সুফিয়ান সতর্কতা হিসেবে সেখানে যান এবং উটের গোবর ভেঙে দেখেন। গোবর থেকে প্রাপ্ত খেজুরের বিচি দেখে বুঝতে পারেন এগুলি মদিনার খেজুর ফলে মুসলিমদের আগমনের ব্যাপারে তিনি সন্দেহমুক্ত হন। এরপর তিনি কাফেলাকে নিয়ে সমুদ্র উপকূলের দিকে ইয়ানবুতে চলে যান। মক্কার বাহিনী জুহফা নামক স্থানে পৌছার পর আবু সুফিয়ানের প্রেরিত বার্তা বাহক এসে জানায় যে কাফেলা নিরাপদ আছে তাই আর অগ্রসর না হয়ে ফিরে যাওয়া উচিত।
এই খবর পাওয়ার পর মক্কার বাহিনীর অধিকাংশ ফিরে যাওয়ার পক্ষে মত দেয়। কিন্তু বাহিনীর প্রধান আবু জাহল যুদ্ধ না করে ফিরে যেতে অসম্মতি দেখান। এরপর বনু জুহরা গোত্রের মিত্র ও গোত্রটির সেনাপ্রধান আখনাস ইবনে শারিক ফিরে যাওয়ার পরামর্শ দেন। কিন্তু অধিকাংশ তার পক্ষে সায় না দেয়ায় তিনি বনু জুহরা গোত্রের ৩০০ সদস্য নিয়ে মক্কা ফিরে আসেন। এর ফলে মক্কার বাহিনীতে সেনাসংখ্যা কমে দাঁড়ায় ১,০০০। পরবর্তীতে বনু জুহরা গোত্রের সদস্যরা আখনাসের এই সিদ্ধান্তের কারণে আনন্দ প্রকাশ করেছিল।
একইভাবে বনু হাশিমও মক্কায় ফিরে যেতে চায়। কিন্তু আবু জাহলের জেদের কারণে তারা যুদ্ধে অংশ নেয়। মক্কার বাহিনী অগ্রসর হয়ে বদর উপত্যকার একটি টিলার পেছনে আশ্রয় নেয়।
মুসলিম পরিকল্পনা
মুসলিমরা মক্কার বাহিনীর অগ্রযাত্রার খবর পায়। মুসলিম বাহিনীটি মূলত কাফেলা আক্রমণের জন্য গঠিত হয়েছিল, ব্যাপক যুদ্ধের জন্য তারা প্রস্তুত ছিল না। মুসলিমরা এসময় কুরাইশদের মুখোমুখি না হয়ে ফিরে যেতে পারত কিন্তু এর ফলে কুরাইশদের ক্ষমতা অনেক বৃদ্ধি পেত এবং তারা অগ্রসর হয়ে মদিনা আক্রমণ করতে পারত। অন্যদিকে বাহিনীতে সংখ্যাগরিষ্ঠ মদিনার আনসাররা আকাবার বাইয়াত অনুযায়ী মদিনার বাইরে গিয়ে যুদ্ধ করতে বাধ্য ছিল না এবং অভিযানের ব্যয়ভার তাদের উপর বেশি ছিল। তাই উদ্ভূত পরিস্থিতি সম্পর্কে আলোচনার জন্য মুহাম্মাদ যুদ্ধসভার আহ্বান করেন। সভায় মুহাজির, আনসার সকলেই কুরাইশদের মুখোমুখি হওয়ার ব্যাপারে মত দেয়। এরপর মুসলিমরা অগ্রসর হয়ে বদরের নিকটে পৌছায়।
এখানে পৌছার পর মুহাম্মাদ ও আবু বকর প্রতিপক্ষের খবর সংগ্রহের জন্য বের হন। এসময় এক বৃদ্ধ লোককে তারা দেখতে পান। মুহাম্মাদ তাকে মুসলিম ও কুরাইশ উভয় বাহিনী সম্পর্কে জিজ্ঞাসা করেন। ঐ ব্যক্তি দুই বাহিনী সম্পর্কেই সঠিক তথ্য দেয়। সেদিন সন্ধ্যায় আলি ইবনে আবি তালিব, যুবাইর ইবনুল আওয়াম ও সাদ ইবনে আবি ওয়াক্কাসকে তথ্য সংগ্রহের জন্য প্রেরণ করা হয়। তারা বদরের কূয়ায় দুইজন পানি সংগ্রহরত ব্যক্তিকে বন্দী করেন। জিজ্ঞাসাবাদের পর তারা জানায় যে তারা মক্কার বাহিনীর সদস্য এবং বাহিনীর জন্য পানি সংগ্রহ করছিল। মুহাম্মাদ এসময় নামাজরত ছিলেন। উপস্থিত মুসলিমরা তার কথার সত্যতা সম্পর্কে সন্দিহান ছিল। তাই তারা তাদের মারধর করে পুনরায় একই প্রশ্ন করে। এরপর তারা জবাব দেয় যে তারা কুরাইশ বাহিনীর নয় বরং আবু সুফিয়ানের কাফেলার লোক।
একথা জানতে পেরে মুহাম্মাদ ক্ষুব্ধ হন। তিনি বলেন যে তারা সত্যই বলছিল অথচ এরপরও তাদের মারধর করা হয়েছে। এরপর তিনি তাদের জিজ্ঞাসাবাদ করেন। তারা উপত্যকার শেষ প্রান্তের টিলা দেখিয়ে বলে যে কুরাইশরা তার পেছনে অবস্থান করছে এবং প্রতিদিন নয় বা দশটি উট তাদের জন্য জবাই করা হয়। একথা শোনার পর মুহাম্মাদ বলেন যে তাদের সংখ্যা ৯০০ থেকে ১,০০০ হবে। এরপর বন্দীরা বাহিনীতে আগত সম্ভ্রান্ত কুরাইশ নেতাদের নাম বলে।
প্রতিপক্ষে পূর্বে বদরে পৌছানোর জন্য মুহাম্মাদ দ্রুত বদরের দিকে যাত্রা করার নির্দেশ দেন। তার লক্ষ্য ছিল যাতে কুরাইশরা কূয়ার দখল নিতে না পারে। রাতে মুসলিমরা বদরের নিকট থামে। এসময় হুবাব ইবনে মুনজির বলেন যে এটি যদি আল্লাহর নির্দেশ হয় তবে তা যেন বাস্তবায়িত হয়। কিন্তু যদি মুহাম্মাদ কৌশল হিসেবে এখানে থেমে থাকেন তবে তার মত হল যাতে এখানে অবস্থান না করে কুরাইশদের সবচেয়ে নিকটের কূয়ার কাছে অবস্থান নিয়ে বাকি সব কূপ বন্ধ করে দেয়া হয় এবং নিজেদের কূয়ার উপর চৌবাচ্চা তৈরী করে তাতে পানি জমা করা হয়। এর ফলে মুসলিমরা পানি পেলেও কুরাইশরা পানি থেকে বঞ্চিত হবে। একথা শোনার পর মুহাম্মাদ পরামর্শ মেনে নিয়ে নির্দেশ দেন যাতে রাত অর্ধেক পার হওয়ার পূর্বেই কুরাইশদের সবচেয়ে নিকটের কূয়ার কাছে গিয়ে শিবির স্থাপন করা হয়। এরপর সেখানে পৌছে চৌবাচ্চা তৈরী করে অবশিষ্ট সব কূপ বন্ধ করে দেয়া হয়।
যুদ্ধের দিন
কুরাইশদের অন্যতম নেতা হাকিম ইবনে হিজাম আরেক নেতা উতবা ইবনে রাবিয়াকে ফিরে যেতে অনুরোধ জানায়। জবাবে উতবা বলেন যে তিনি ফিরে যেতে রাজি আছেন এবং নাখলায় নিহত আমর ইবনে হাদরামির রক্তপণ পরিশোধ করতেও তিনি রাজি। কিন্তু আবু জাহল রাজি নয় বলে তিনি হাকিমকে বলেন যাতে তাকে রাজি করানো হয়। এরপর উতবা উপস্থিত কুরাইশদের উদ্দেশ্য বলেন যে এই যুদ্ধে তাদের হাতে হয়ত নিজেদের ভাইয়েরাই নিহত হবে তাই যুদ্ধে বিজয়ী হলেও নিহতদের লাশ দেখতে তারা পছন্দ করবে না এবং তারা আত্মীয় হত্যাকারী হিসেবে পরিচিত হবে। তাই তার পরামর্শ ছিল যাতে কুরাইশরা মক্কায় ফিরে যায় এবং মুহাম্মাদ কে অন্য আরব গোত্রসমূহের জন্য ছেড়ে দেয়া হয়। যদি তারা তাকে হত্যা করে তবে কুরাইশদের উদ্দেশ্যও সফল হবে এবং এর ফলে মুহাম্মদ এর কাছে তারা নির্দোষ থাকবে।
হাকিম ইবনে হিজাম এসময় আবু জাহলের কাছে গিয়ে ফিরে যাওয়ার পরামর্শ দেন। কিন্তু আবু জাহল কঠোরভাবে বলেন যে যুদ্ধ না করে তিনি ফিরে যাবেন না। সেসাথে উতবার ফিরে যাওয়ার পরামর্শকে ধিক্কার দিয়ে অভিযোগ করেন যে উতবার ছেলে মুসলিমদের দলে রয়েছে বলে উতবা ছেলেকে বাঁচানোর জন্য যুদ্ধ না করার পরামর্শ দিচ্ছেন। উল্লেখ্য, উতবার ছেলে আবু হুজাইফা ইবনে উতবা ইসলাম প্রচারের প্রাথমিক যুগে মুসলিম হয়েছিলেন। হাকিমের কাছে এ কথা জানতে পেরে উতবা বিব্রত হন এবং বলেন যে তিনি কাপুরুষ নন এবং মুহাম্মাদ এর সাথে চূড়ান্ত বোঝাপড়া না হওয়া পর্যন্ত ফিরে যাবেন না ঘোষণা করেন। অন্যদিকে আবু জাহল নাখলায় নিহত আমরের ভাই আমির ইবনে হাদরামির কাছে গিয়ে অভিযোগ করেন যে উতবা যুদ্ধক্ষেত্র ছেড়ে চলে যেতে চায় তাই তার ভাইয়ের মৃত্যুর বদলা নেয়া সম্ভব হবে না। একথা শোনার পর আমির সারা শরীরে ধূলো মেখে কাপড় ছিড়তে ছিড়তে নিহত ভাইয়ের জন্য মাতম করতে থাকে। এসবের ফলে যুদ্ধ বন্ধের জন্য হাকিমের সব তৎপরতা ব্যর্থ হয়।
যুদ্ধ শুরুর প্রাক্কালে কুরাইশদের আসওয়াদ ইবনে আবদুল আসাদ মাখজুমি এগিয়ে এসে মুসলিমদের পানির জলাধার দখল করে নেবে নাহয় এজন্য জীবন দেবে বলে ঘোষণা দেয়। এরপর হামজা ইবনে আবদুল মুত্তালিব অগ্রসর হয়ে তার সাথে লড়াই করেন। লড়াইয়ে আসওয়াদের পা বিচ্ছিন্ন হয়ে যায়। আহত অবস্থা আসওয়াদ চৌবাচ্চার দিকে এগিয়ে যায় এবং প্রতিজ্ঞা রক্ষার জন্য চৌবাচ্চার সীমানার ভেতর ঢুকে পড়ে। এরপর হামজা তাকে হত্যা করেন। এটি ছিল বদরের প্রথম মৃত্যু।
এরপর তৎকালীন রীতি অনুযায়ী দ্বন্দ্বযুদ্ধের মাধ্যমে লড়াই শুরু হয়। কুরাইশদের মধ্য থেকে উতবা ইবনে রাবিয়া, শাইবা ইবনে রাবিয়া ও ওয়ালিদ ইবনে উতবা লড়াইয়ের জন্য অগ্রসর হন। তাদের লড়াইয়ের আহ্বান শুনে আনসারদের মধ্য থেকে আউফ ইবনে হারিস, মুয়াবিজ ইবনে হারিস ও আবদুল্লাহ ইবনে রাওয়াহা এগিয়ে আসেন। কিন্তু কুরাইশ যোদ্ধারা তাদেরকে কটাক্ষ করে বলেন যে তারা তাদের যোগ্য না এবং যেন কুরাইশদের সমশ্রেণীর কাউকে লড়াইয়ের জন্য পাঠানো হয়। এরপর তাদের বদলে হামজা ইবনে আবদুল মুত্তালিব, উবাইদা ইবনে হারিস ও আলি ইবনে আবি তালিবকে পাঠানো হয়। হামজার সাথে শাইবা, আলির সাথে ওয়ালিদ ও উবাইদার সাথে উতবা লড়াইয়ে অবতীর্ণ হয়। কুরাইশ পক্ষের তিনজনই লড়াইয়ে নিহত হয়। লড়াইয়ে উবাইদা আহত হন তাই তাকে সেখান থেকে সরিয়ে নেয়া হয়েছিল। যুদ্ধের কয়েকদিন পর তার মৃত্যু হয়। তিনজন নেতৃস্থানীয় যোদ্ধার মৃত্যুর ফলে কুরাইশদের মনোবলে ফাটল ধরে।
দ্বন্দ্বযুদ্ধের পর কুরাইশরা মুসলিমদের উপর আক্রমণ শুরু করে। যুদ্ধের পূর্বে মুহাম্মাদ নির্দেশ দেন শত্রুরা বেশি সংখ্যায় কাছে এলেই যাতে তীর চালানো হয়। মুসলিমরা "ইয়া মানসুর আমিত" স্লোগান দিয়ে প্রতিপক্ষের উপর ঝাপিয়ে পড়ে। যুদ্ধে মক্কার কুরাইশরা ছত্রভঙ্গ হয়ে যায় এবং পিছু হটতে বাধ্য হয়। মুয়াজ ইবনে আমর ও মুয়াজ ইবনে আফরা কুরাইশ পক্ষের সর্বাধিনায়ক আবু জাহলকে হত্যা করেন। বিলালের হাতে তার সাবেক মনিব উমাইয়া ইবনে খালাফ নিহত হয়। উমর ইবনুল খাত্তাব তার মামা আস ইবনে হিশাম ইবনে মুগিরাকে হত্যা করেন। বিকেলের মধ্যে যুদ্ধ শেষ হয়ে যায়। কুরআনে উল্লেখ রয়েছে যে এই যুদ্ধে হাজারো ফেরেশতা মুসলিমদের সহায়তার জন্য এসেছিল।
যুদ্ধ শেষ হওয়ার পর নিহত মুসলিমদেরকে যুদ্ধক্ষেত্রে দাফন করা হয়। নিহত কুরাইশদের লাশ ময়দানের একটি কূয়ায় নিক্ষেপ করা হয়। এসময় চব্বিশজন প্রধান কুরাইশ নেতার লাশ কূয়ায় নিক্ষেপ করা হয়েছিল। আরবের রীতি অনুযায়ী মুসলিমরা তিনদিন যুদ্ধক্ষেত্রে অবস্থান করার পর মদিনায় ফিরে আসে।
যুদ্ধবন্দী
যুদ্ধের পর মুসলিমরা মদিনায় ফিরে আসে। এতে কয়েকজন কুরাইশ নেতাসহ ৭০জন বন্দী হয়। বন্দীদের সাথে সদ্বব্যবহার করা হয়েছিল। মুসলিমরা নিজেরা খেজুর খেয়ে বন্দীদের রুটি খেতে দেয়।
বন্দীদের ব্যাপারে করণীয় সম্পর্কে মুহাম্মাদ সাহাবিদের সাথে পরামর্শ করেন। সভায় আবু বকর মত দেন যে বন্দীদের সবাই মুসলিমদেরই ভাই, একই বংশের সদস্য অথবা আত্মীয়। তাই তাদের কাছ থেকে মুক্তিপণ নিয়ে ছেড়ে দেয়া উচিত যাতে মুসলিমদের তহবিলে অর্থ সঞ্চিত হয় এবং বন্দীরা ভবিষ্যতে ইসলাম গ্রহণের সুযোগ পায়। উমর ইবনুল খাত্তাবের মত ছিল বন্দীদের প্রতি কোনো প্রকার অনুকম্পা প্রদর্শন না করে মুসলিমদের প্রত্যেকে বন্দীদের মধ্যে নিজ নিজ আত্মীয়কে হত্যা করে যাতে এটা প্রমাণ হয় যে মুশরিকদের ব্যাপারে মুসলিমদের মনে কোনো দুর্বলতা নেই। মুহাম্মাদ আবু বকরের মত মেনে নিয়ে মুক্তিপণের বিনিময়ে ছেড়ে দেয়ার সিদ্ধান্ত নেন। এক হাজার থেকে চার হাজার দিরহাম পর্যন্ত মুক্তিপণ নির্ধারিত হয়। পাশাপাশি মুত্তালিব ইবনে হানতাব, সাইফি ইবনে আবি রিফায়া ও আবু ইজজা জুমাহিসহ কয়েকজন বন্দীকে মুক্তিপণ ছাড়াই ছেড়ে দেয়া হয়েছিল। শেষোক্ত দুইজন পরবর্তী উহুদের যুদ্ধে নিহত হয়। এছাড়া যারা পড়ালেখা জানত তারা ১০জন নিরক্ষর মুসলিমদেরকে শিক্ষা দিলে তা মুক্তিপণ হিসেবে গৃহীত হবে ঘোষণা করা হয়। বন্দীদের মধ্যে মুহাম্মাদের মেয়ে জয়নব বিনতে মুহাম্মাদের স্বামী আবুল আসও ছিল। জয়নবকে মদিনা আসতে বাঁধা দেবে না এই শর্তে আবুল আসকে মুক্তি দেয়া হয়েছিল।  বন্দীদের মধ্যে মক্কার সুবক্তা সুহাইল ইবনে আমরও ছিলেন। উমর সুহাইলের সামনের দুইটি দাঁত ভেঙে দেয়ার প্রস্তাব দেন যাতে তিনি আর মুসলিমদের বিরুদ্ধে বক্তৃতা নিতে না পারেন। কিন্তু মুহাম্মাদ এই প্রস্তাব গ্রহণ করেননি। হুদাইবিয়ার সন্ধির সময় সুহাইল মক্কার পক্ষের প্রতিনিধি ছিলেন। আরও পরে তিনি ইসলাম গ্রহণ করেছিলেন।
মৃত্যুদন্ড
দুইজন যুদ্ধবন্দীকে মৃত্যুদন্ড দেয়া হয়েছিল। এরা হলেন নাযর ইবনে হারিস ও উকবা ইবনে আবু মুয়াইত। বদর থেকে ফেরার সময় সাফরা উপত্যকায় নাদার ইবনুল হারিস এবং ইরকুজ জুবয়া নামক স্থানে উকবা ইবনে আবু মুয়াইতকে হত্যা করা হয়।
মক্কায় প্রতিক্রিয়া
কুরাইশদের পরাজয়ের খবর হাইসমান ইবনে আবদুল্লাহ মক্কায় নিয়ে আসে। নিহতদের শোকে মক্কায় মাতম শুরু হয়। কিন্তু এরপর তারা সংযত হয় যাতে তাদের মাতমে মুসলিমরা আনন্দিত না হয়। তাছাড়া মুক্তিপণ নিয়ে তাড়াহুড়া না করতে বলা হয়। কুরাইশরা বদরের পরাজয়ের প্রতিশোধ নেয়ার সিদ্ধান্ত নেয় এবং পরের বছর দুই বাহিনী উহুদের যুদ্ধে পুনরায় মুখোমুখি হয়।
প্রভাব
বদরের যুদ্ধ সুদূরপ্রসারী প্রভাব সৃষ্টি করেছে। যুদ্ধ জয়ের ফলে নেতা হিসেবে মুহাম্মাদে র কর্তৃত্ব বহুলাংশে বৃদ্ধি পায়। এর ফলে অন্য আরব গোত্রগুলি মুসলিমদেরকে নতুন শক্তি হিসেবে দেখতে শুরু করে। মদিনার অনেকে এসময় ইসলাম গ্রহণ করে। বদরের যুদ্ধে অংশগ্রহণকারী মুসলিমদেরকে খুবই সম্মানের দৃষ্টিতে দেখা হয়।
অন্যদিকে যুদ্ধে আবু জাহলসহ মক্কার অনেক গণ্যমান্য ব্যক্তির মৃত্যুর ফলে আবু সুফিয়ান নতুন নেতা হিসেবে আবির্ভূত হন। পরবর্তীতে মুসলিমদের বিরুদ্ধে তিনি কুরাইশদের নেতৃত্ব দিয়েছেন। মক্কা বিজয়ের সময় আবু সুফিয়ান ইসলাম গ্রহণ করেন। মুসলিম হওয়ার পর আবু সুফিয়ান মুসলিম সাম্রাজ্যে গুরুত্বপূর্ণ ভূমিকা রেখেছেন। পরবর্তীতে তার ছেলে মুয়াবিয়া উমাইয়া খিলাফত প্রতিষ্ঠা করেন।
আধুনিক যুগে প্রভাব
১৯৭৩ সালে ইসরায়েলের বিরুদ্ধে মিশরের আক্রমণের নাম ছিল অপারেশন বদর। ১৯৮০ এর দশকে ইরাকের বিরুদ্ধে ইরানের অপারেশনের সময়ও বদরের নামে ইরানের অপারেশনের নাম অপারেশন বদর রাখা হয়
মুস্তফা আক্কাদ পরিচালিত ১৯৭৬ সালের দ্য মেসেজ চলচ্চিত্রে বদরের যুদ্ধের দৃশ্য রয়েছে। এছাড়া মুহাম্মদ: দ্য লাস্ট প্রফেট এবং টিভি ধারাবাহিক উমরে বদরের যুদ্ধের দৃশ্য রয়েছে।
দ্বিতীয় গোপাল
জীবনী
অদ্যাবধি রাজা দ্বিতীয় গোপালের তিনটি তাম্রশাসন আবিষ্কৃত হয়েছে। এর মধ্যে একটি তার রাজত্বকালের তৃতীয় বর্ষে এবং অপর দুইটি (লস অ্যাঞ্জেলসে শনাক্তকৃত দুইটি) চতুর্থ বর্ষের একই তারিখে জারি করা হয়। এই তাম্রশাসনগুলো অনুযায়ী দ্বিতীয় গোপাল রাজা প্রথম শূরপালের পুত্র ও দেবপালের নাতি ছিলেন। তার মা মানিক্যদেবী ছিলেন রাজা অবন্তিকার কন্যা এবং রাজা ত্রামনের পৌত্রী। তার শাসনকাল সম্পর্কে এখনও জানা যায়। গোপাল নামের রাজাদের আমলে উৎকীর্ণ অনেক প্রস্তরলেখ, চিত্রলেখ, বৌদ্ধ পাণ্ডুলিপি এর পূর্বেই প্রকাশিত হয়েছে। তবে কোন গোপালের আমলে এগুলো তৈরি করা হয়েছিল তা এখনও নির্ধারিত হয়নি।
পাল সাম্রাজ্যের কালপঞ্জির পুনর্মূল্যায়ন
১৯৭০ সালের পূর্বে মহেন্দ্রপাল, প্রথম শূরপাল ও দ্বিতীয় গোপাল— তিন পালরাজার বিষয়ে খুব বেশি জানা যায়নি। বিভিন্ন চিত্র, মন্দিরের গায়ে ও পাথরে উৎকীর্ণ লেখা এবং বিভিন্ন পাণ্ডুলিপিতে অনেক সূত্র পাওয়া গেলেও তা ভুলভাবে ভিন্ন রাজার বলে ধরে নেওয়া হয়েছিল। যেমন: মহেন্দ্রপালের উল্লেখকে গুর্জর-প্রতীহার রাজবংশের প্রথম মহেন্দ্রপালের সাথে মিলিয়ে ফেলা হয় এবং ফলস্বরূপ সেই সময়কার গৌড় রাজ্যের অন্তর্ভুক্ত বিহার অঞ্চল প্রতীহার রাজবংশ দখল করে ফেলেছিল বলে মনে করা হতো। বর্তমান বাংলাদেশের বৃহত্তর দিনাজপুর জেলার (বর্তমান নওগাঁ জেলার ধামইরহাট উপজেলা) বাদল গ্রামে “গরুড় স্তম্ভ” (স্থানীয়ভাবে ভিমের পান্টি নামে পরিচিত) নামে একটি স্তম্ভ পাওয়া যায়। এতে পালরাজা নারায়ণপালের প্রধানমন্ত্রী গুরভমিশ্রের শাসন লেখা রয়েছে। এটি “বাদল প্রশস্তি” নামেও পরিচিত। এতে গুরভমিশ্রের পূর্বপুরুষদের মধ্যে যারা পালরাজাদের প্রধানমন্ত্রী হিসেবে কাজ করেছিলেন, তাদের বর্ণনার পাশাপাশি তারা যেই পালরাজার অধীনে ছিলেন, তাদের বর্ণনাও পাওয়া যায়। এতে মহেন্দ্রপালকে প্রত্যক্ষভাবে উল্লেখ করা হয়েছিল। তাই এই অংশের উল্লেখ রাজা দেবপালের বলে ধরে নেওয়া হয়। একইসাথে “গোপাল”-এর উল্লেখকে কৃষ্ণ এবং “শূরপাল”-এর উল্লেখকে প্রথম বিগ্রহপালের অপর একটি নাম বলে ধরে নেওয়া হয়।
এরপর ১৯৭০ সালে প্রথম শূরপালের মির্জাপুর তাম্রশাসন, ১৯৮৭ সালে মহেন্দ্রপালের জগজ্জীবনপুর তাম্রশাসন ও ১৯৯৫ সালে দ্বিতীয় গোপালের লস অ্যাঞ্জেলস তাম্রশাসন আবিষ্কারের পর পালরাজাদের বংশলতিকা পুনরায় নতুনভাবে সাজানোর প্রয়োজন পড়ে। ২০০৮ সালে ইতিহাসবিদ সুরেশচন্দ্র ভট্টাচার্য বাদল প্রশস্তির লেখাগুলো পুনরায় পরীক্ষা করেন এবং সেখানে উল্লিখিত নামগুলোকে পুনরায় বিভিন্ন শাসকদের নামে শনাক্ত করেন।
১৯৯৮ সালে গৌরীশ্বর ভট্টাচার্য এই নতুন আবিষ্কৃত রাজাদের নাম অন্তর্ভুক্ত করে পাল সাম্রাজ্যের নতুন বংশলতিকা নির্ধারণ করেন। এতে দ্বিতীয় বিগ্রহপাল, দ্বিতীয় মহীপাল ও দ্বিতীয় শূরপালের রাজত্বকাল আরও দীর্ঘ হয়। পূর্বে পালরাজাদের প্রচলিত শাসনকাল হিসেবে নতুন রাজাদের স্থানসংকুলান সম্ভব হচ্ছিল না। বিশেষ করে বালগুদারের নারায়ণ চিত্রলিপি থেকে মদনপালের রাজত্বের ১৮শ বর্ষ ১০৮৩ শকাব্দ (১১৬১ খ্রিষ্টাব্দ) বলে জানা যায়; ফলে রজত স্যানাল রাজা প্রথম গোপালের (পালসাম্রাজ্যের প্রথম রাজা) শাসনকালের শুরুর বছর ৭৫০ খ্রিষ্টাব্দ থেকে পিছিয়ে ৭৪১ খ্রিষ্টাব্দ বলে স্থির করেন। তৎকালে পাল রাজাদের সাথে প্রতিবেশী গুর্জর-প্রতীহার, রাষ্ট্রকূট ও অন্যান্য সমসাময়িক রাজাদের যুদ্ধ লেগে থাকত। রজত স্যানাল সেই যুদ্ধে অংশগ্রহণকারী পাল রাজাদের পরিচিতিও পুনর্নির্ধারণ করেন। তবে এ থেকে প্রাপ্ত বর্তমান চিত্রও সম্পূর্ণ নয় বলে ধারণা করা হয়।
আরিফুর রহমান
আরিফুর রহমান (জন্ম: ৮ আগস্ট ১৯৮৪) একজন বাংলাদেশী-নরওয়েজিয়ান রাজনৈতিক কার্টুনিস্ট, চিত্রকর এবং অ্যানিমেটর। কার্টুন ম্যাগাজিন টুনস ম্যাগ এর প্রকাশক, এবং আন্তর্জাতিক কার্টুন প্রতিযোগিতা এবং প্রদর্শনীর আয়োজক।
জন্ম ও পারিবারিক জীবন
আরিফুর রহমান ১৯৮৪ সালের ৮ আগস্ট সিরাজগঞ্জ জেলার শাহজাদপুর উপজেলার টেটিয়ার কান্দা গ্রামে নানার বাড়িতে জন্মগ্রহণ করেন। তার দাদার বাড়ি একই উপজেলার গাড়াদহ গ্রামে। জন্মের কয়েক বছর পর আরিফুর রহমানের বাবা অন্যত্র বিয়ে করেন এবং আরিফুর রহমানের মা এবং ছোট বোনকে ত্যাগ করে অন্যত্র পাড়ি জমান। এরপর মা-বাবার বিবাহ বিচ্ছেদ হয়ে গেলে মায়ের সঙ্গে নানার বাড়ি ফিরে আসেন। তার শৈশব কেঁটেছে অভাব-অনটন এবং দুর্বিষহ সময়ের মধ্য দিয়ে। এমনও দিন গেছে যে, একই জামা-কাপড় জোড়া তালি দিয়ে দুই বছর পার করেছেন। এমনকি গ্রামে থাকতে স্কুল থেকে আসার পর মামাদের ছাগল-ভেড়ার দেখাশোনাও করেছেন। মায়ের অভাব অনটনের কারণে শাহজাদপুর সদরে বড় মামার বাড়িতে থেকে পঞ্চম শ্রেণী থেকে স্নাতক পর্যন্ত লেখাপড়া করেন।
তিনি একজন স্ব শিক্ষিত কার্টুনিস্ট এবং চিত্রশিল্পী, শৈশব থেকে ছবি আঁকা শুরু করেন। ২০০৪ সালে তার আঁকা প্রথম কার্টুন দৈনিক যুগান্তরের রম্য ম্যাগাজিন বিচ্ছুতে প্রকাশিত হয়।
কর্মজীবন
আরিফুর রহমান ২০০৪ সালে শাহজাদপুর সরকারি কলেজে ছাত্রাবস্থায় কার্টুনিস্ট হিসেবে কর্মজীবন শুরু করেন, সম্পাদকীয়, বিদ্রূপাত্মক কার্টুন এবং কমিক্স অঙ্কন শুরু করেন। ২০০৪-২০০৭-এর সময় যুগান্তর, দৈনিক ভোরের কাগজ, দৈনিক সমকাল, যায়যায়দিন, দৈনিক আমার দেশ, দৈনিক ইত্তেফাক এবং দৈনিক প্রথম আলোর মতো বিভিন্ন বাংলাদেশি সংবাদপত্রে তার কার্টুন প্রকাশিত হয়েছে। ২০০৫ সালে, দৈনিক প্রথম আলো-এর সাময়িকী আলপিন কতৃর্ক আয়োজিত “পিন হান্ট” শীর্ষক প্রতিযোগিতায় আরিফুর রহমান তৃতীয় পুরস্কার বিজয়ী হয়েছিলেন এবং ২০০৬ সালে ট্রান্সপারেন্সি ইন্টারন্যাশনাল বাংলাদেশ (টিআইবি) আয়োজিত দুর্নীতি বিরোধী কার্টুন প্রতিযোগিতায় তৃতীয় পুরস্কার অর্জন করেছিলেন। ২০০৭ সালে দ্য ডেইলি স্টার আয়োজিত দুর্নীতি বিরোধী কার্টুন প্রতিযোগিতায় প্রথম পুরস্কার বিজয়ী হয়েছিলেন। দুর্নীতি বিরোধী কার্টুনের জন্য রফিকুন নবী, শিশির ভট্টাচার্য্য, এবং আহসান হাবিবে র মতো কিংবদন্তি বাংলাদেশী কার্টুনিস্টদের দ্বারা তাকে স্বীকৃতি দেওয়া হয়েছিল। ২০০৭ সালে প্রথম আলো তাকে প্রদায়ক কার্টুনিস্ট হিসাবে কার্টুন আঁকার জন্য নিযুক্ত করেছিলেন।
নরওয়েতে, তার কার্টুন বিভিন্ন সংবাদপত্রগুলিতে প্রকাশিত হয়েছিল, যেমন অ্যাকেরশুশ অ্যামতিদেন্সদে, ন্যি তিদ, সিন ওগ সেগন, সামতিদেন, আফটেনপস্টেন, ওস্টল্যান্ডপস্টেন, ওস্টল্যান্ডস-পোস্টেন, ব্ল্যাডেট ওয়েস্টার্নেন, আভিসা নর্ডল্যান্ড, গ্ল্যামডলেন, স্টাভানগার আফটেনব্যাড এবং নরওয়ের পররাষ্ট্র  মন্ত্রণালয় থেকে প্রকাশিত মেলডিং টু স্তুরটিঙে।
পুরস্কার
থাম্ব|২০০৭ সালে দূর্নীতি বিরোধী কার্টুনের জন্য [[রফিকুন নবী র হাত থেকে প্রথম পুরস্কার গ্রহণ করছেন।]]
প্রকাশনা
থাম্ব|কার্টুনে মুক্তমত প্রকাশের প্রতিকী চিত্র সহ [[টুনস ম্যাগ। ]] ২০০৯ সালে কার্টুনে মুক্তমত প্রকাশের লক্ষ্যে আরিফুর রহমান টুনস ম্যাগ কার্টুন সাময়িকী প্রকাশনার প্রতিষ্ঠা করেন। যেখানে প্রতিদিন রাজনৈতিক এবং রম্য কাটুন, কমিক্স, সংশ্লিষ্ট বিষয়ের সংবাদ এবং নিবন্ধ প্রকাশিত হয়। বিভিন্ন দেশের কার্টুনিস্টরা সেখানে প্রদায়ক হিসেবে অবদান রেখে থাকেন। বর্তমানে মোট ছয়টি ভাষায় টুনস ম্যাগের সংকলন প্রকাশিত হয়। ২০১৫ সালে টুনস ম্যাগের বাংলা সংস্করণ জার্মানির ডয়েচে ভেলে থেকে বেস্ট অফ অনলাইন অ্যাক্টিভিজম পুরস্কার লাভ করে।
রাজনীতি
আরিফুর রহমান ২০১৮ সালে নরওয়ের স্থানীয় রাজনৈতিক দল সমাজতান্ত্রিক বাম দল (নরওয়ে) এর সদস্য হন এবং স্থানীয় দলীয় কমিটির ডেপুটি নির্বাচিত হন। স্থানীয় সরকার নির্বাচন ২০১৯ সালের ফ্রগন মিউনিসিপ্যালিটির নির্বাচনে একজন প্রার্থী হিসেবে মনোনয়ন লাভ করেন।
ক্রিস হিউজ
ক্রিস্টোফার হিউজেস (জন্মঃ ) তিনি একজন আমেরিকান উদ‍্যোক্তা, হার্ভার্ড বিশ্ববিদ্যালয়ে পড়াশোনা কলীন সময়ে তিনি অনলাইন সোশ্যাল ডাইরেক্টরি এবং নেটওয়ার্কিং সাইট ফেসবুকের মুখপাত্র হিসেবে সহযোগিতা ও সেবা প্রদান করেন। তার সহকর্মীরা হচ্ছেন মার্ক জাকারবার্গ, ডাস্টিন মস্কোভিটজ, এডুয়ার্ডো স্যাভেরীন, এবং এন্ড্রু ম্যাককলাম।
তিনি ২০১২ থেকে ২০১৬ সাল পর্যন্ত  দ্য নিউ রিপাবলিক এর প্রকাশক এবং সম্পাদক-প্রধান ছিলেন। হিউজেস এখন অর্থনৈতিক নিরাপত্তা প্রকল্পর সহ-চেয়ারম্যান। ২০১৮ সালে, হিউজেস  ফেয়ার শট: রিথিংকিং ইনাইম্যালিটি অ্যান্ড হাউ ওয়ি র্আন  প্রকাশ করেছে।
বেরেন সাত
বেরেন সাত (জন্ম ২৮ ফেব্রুয়ারি ১৯৮৪) একজন তুর্কি অভিনেত্রী । তিনি আঙ্কারায় জন্মগ্রহণ করেন ।
তিনি লুকানো ভালোবাসা নামক রোমান্টিক নাটকে অভিনয় করে আন্তর্জাতিক অঙ্গনে আলোচিত হন । নাটকিতে তার নাম ছিল বিহতার । তিনি ২০১৫ থেকে ২০১৬ সাল পর্যন্ত ঐতিহাসিক ড্রামা সিরিজ সুলতান সুলেমান: কোসেমে কোসেম সুলতান চরিত্রে অভিনয় করেন । তিনি এ সিরিজের প্রতিটি পর্বের জন্য ২০,০০০ তুর্কি লিরা গ্রহণ করেন  । এছাড়াও তিনি ফাতমাগুল'উন সুচু নে? (বাংলাঃ ফাতমাগুলের কি দোষ) হল ভেদাত তুরকালির একই নামের উপন্যাস অবলম্বনে নির্মিত ও বেসরকারি টিভি চ্যানেল 'ক্যানাল ডি' তে সম্প্রচারিত একটি তুর্কি ধারাবাহিক নাটকের মূল চরিত্রে অভিনয় করেন । পরিস্থিতির চাপে পড়ে ফাতমাগুল নামের এক ধর্ষিত নারীর নিজ ধর্ষণের সঙ্গে জড়িত করিম নামের এক লোকের সাথে বিবাহবন্ধনে আবদ্ধ হওয়া এবং এরপরের নানামূখী বৈচিত্রময় কাহিনীকে ঘিরে ধারাবাহিকটির গল্প আবর্তিত হয়েছে । বেরেন ২০১০ থেকে ২০১২ সাল পর্যন্ত তুরস্কের সব চেয়ে বেশি পারিশ্রমিক গ্রহণকারী অভিনেত্রী ছিলেন  । তিনি ২০১৪ সালে সঙ্গীতশিল্পী কেনান দোগুলুকে বিয়ে করেন। বর্তমানে তারা ডির্ভোস নেওয়ার জন্য আলাদা আছেন
দাঁইহাট
দাঁইহাট ভারতের পশ্চিমবঙ্গ রাজ্যের বর্ধমান জেলার একটি শহর ও পৌরসভা এলাকা।
জনসংখ্যা
ভারতের ২০০১ সালের আদমশুমারি অনুসারে দাইনহাট শহরের জনসংখ্যা হল ২২,৫৯৩ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১২% হল ৬ বছর বা তার কম বয়সী।
দক্ষিণ বাগুয়ান
দক্ষিণ বাগুয়ান ভারতের পশ্চিমবঙ্গ রাজ্যের মেদিনীপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দক্ষিণ বাগুয়ান শহরের জনসংখ্যা হল ৪৬৭২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে দক্ষিণ বাগুয়ান এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
জিউস-ক্রোনাসের যুদ্ধ
গ্রিসের মিথোলজি মূলত গ্রিসের কবিদের তৈরি মহাকাব্যকে আধার করে গড়ে উঠেছে। তাদের মতে, মানুষই হলো বিশ্বব্রহ্মাণ্ডের কেন্দ্রবিন্দু। গ্রিকরা তাদের দেবতাদের কাহিনী তৈরি করলো নিজেদের এই ভাবমূর্তির মতো করেই। দেবতারা যে বিশ্বব্রহ্মাণ্ড সৃষ্টি করেছেন তা বিশ্বাস করতো না গ্রিকেরা। তাদের বিশ্বাস ছিল, বিশ্বব্রহ্মাণ্ডই সৃষ্টি করেছে দেবতাদের। দেবতাদের সৃষ্টির পূর্বেই সৃষ্টি হয়েছিল স্বর্গ ও নরকের। মূলত, টাইটানগণ ছিলেন আদি দেবতা, দেবতারা ছিলেন তাদের সন্তান।
টাইটান ক্রনাস
টাইটানগণ ছিলেন এই বিশ্বব্রহ্মাণ্ডের সবকিছুর সর্বাধিকারী। তাদের শক্তি ছিল অবিশ্বাস্য। তারা সংখ্যায় ছিলেন অনেক। তবে তাদের মধ্যে সবচেয়ে গুরুত্বপূর্ণ ছিলেন ক্রনাস। তিনি টাইটানদের শাসনকর্তা ছিলেন। তবে পরবর্তীতে তাকে পরাজিত করে সকল ক্ষমতার অধিকারী হন তার পুত্র 'জিউস'।
প্রেক্ষাপট
যখন ক্রনাস সিংহাসনে বসেন তখন এক ভবিষ্যৎবর্ণনাকারী তাকে জানান তার সন্তানই তাকে সিংহাসনচ্যুত করবে। তখন থেকেই তিনি তার সন্তানদের হত্যা করতে শুরু করেন। তবে জিউসের মা রিয়া জিউসকে বাঁচাতে সক্ষম হন। রিয়াই মূলত জিউসকে নির্দেশকে দেন ক্রনাসকে সিংহাসনচ্যুত করার জন্য। এরই ধারাবাহিকতায় পিতা ক্রনাসের বিরুদ্ধে জিউস বিদ্রোহ ঘোষণা করলে সংঘটিত হয় ভয়াবহ এক যুদ্ধ।
সমর
এই যুদ্ধে ক্রনাসের পক্ষে ছিলেন তার ভাই টাইটানেরা এবং জিউসের পক্ষে ছিলেন তার পাঁচ ভাই-বোন। এছাড়াও টাইটান আয়াপেটাসের পুত্র প্রমিথিউসও জিউসের পক্ষ নিয়ে লড়াই করলেন। জিউস শত হস্তবিশিষ্ট দানবদের মুক্ত করে দেন। তারা তাদের অস্ত্রশস্ত্র, বজ্রপাত, ভূমিকম্প দিয়ে জিউসের পক্ষে যুদ্ধ করলো। এছাড়াও জিউসের পক্ষে ছিল প্রমিথিউসের তীক্ষ্ণ বুদ্ধি। প্রমিথিউসের সুচতুর বুদ্ধি আর জিউসের অসীম শক্তি ও বুদ্ধির জোরে জয় হয় জিউসের। জয় শেষে ধরিত্রীদেবী জিউসকে পরাজিত করতে পাঠালেন তার সবচেয়ে বিপজ্জনক সন্তান টাইফনকে। তবে জিউসের কাছে ছিল বজ্র ও আলোক-সম্পাতের নিয়ন্ত্রণ। এর দ্বারাই পরাস্ত করা হয় টাইফনকে।
সমর পরবর্তী ঘটনা
জিউস ও তার ভাই-বোনেরা জয়ের পর হলেন সকল কিছুর একচ্ছত্র অধিপতি। পৃথিবী তখন ছিল মানুষের বসবাসের উপযুক্ত। তৎকালীন মানুষের ধারণা ছিল পৃথিবী ছিল একটি গোলাকৃতির চাকতির ন্যায়, যা সমুদ্র দিয়ে দুটি সমান অংশে বিভক্ত ছিল। তাই দেবতারা সৃষ্টি করলেন মনুষ্যজাতিকে।
স্বর্ণ জাতি
প্রথমে তারা সৃষ্টি করলেন স্বর্ণ প্রজাতি। এরা ছিল সকল শ্রম ও যন্ত্রণা থেকে দূরে, তবে এরা মরণশীল ছিল। এদের ছিল প্রচুর শস্য ও ফসল, তাছাড়া প্রচুর পশুপালনও করতো। তাই এরা ছিল দেবতাদের প্রিয়।
রৌপ্য জাতি
দেবতারা স্বর্ণ জাতির পর মনুষ্যপ্রজন্ম তৈরি হলো রূপা দিয়ে। এদের বুদ্ধিমত্তা এতই কম ছিল যে, তারা নিজেরাই নিজেদের আঘাত করার মাধ্যমে ধরিত্রী থেকে বিদায় নিল।
তাম্র জাতি ও লৌহ জাতি
রৌপের পরে এলো তাম্র প্রজাতি। এরা ছিল খুব ভয়ংকর ও শক্তিশালী। এরা নিজেরাই নিজেদের হাতে ধ্বংস হয়েছিল। এরপর পৃথিবীতে এলো দেবতাদের মতো বীর। তারা বিভিন্ন গৌরবময় যুদ্ধ ও দুঃসাহসিক অভিযানে লিপ্ত ছিল। অবশেষে তাদের স্থান হলো স্বর্গের মতো এক দ্বীপে, যেখানে তারা চিরকাল থাকবে। সর্বশেষ হলো লৌহ প্রজাতি, যারা এখন বসবাস করছে পৃথিবীতে।
নারী সৃষ্টি
জিউসের কাছে এ ছিল এক বিরাট অপমান। তিনি প্রমিথিউস এবং তার অতীব প্রিয় মানবজাতির উপর প্রতিশোধ নেবেন বলে ঠিক করলেন। তাই পুরুষ জাতির উপর অমঙ্গল বয়ে আনতে জিউস সৃষ্টি করে প্রথম নারী, যার নাম প্যান্ডোরা। এর অর্থ- সকলের উপহারের সমন্বয়। কেননা তাকে সকল দেবতার দেওয়া উপহারের সমন্বয়ে সৃষ্টি ও সাজানো হয়েছিল। তার রূপ দেখে ভরে গেলো দেবতা ও পুরুষদের মন। এই থেকেই শুরু হলো প্রথম নারীর যাত্রা, যার সৃষ্টি হয়েছিল কেবল পুরুষজাতির মাঝে অমঙ্গল বয়ে আনতে।
তাকে যে অমঙ্গল আনতেই সৃষ্টি করা হয়েছিল, এর একটি বড় প্রমাণ হলো তাকে উপহার দেওয়া দেবতাদের একটি বাক্স। এই বাক্সের ভেতরে ছিল সকল অশুভ সামগ্রী, এমনকি প্যান্ডোরাকে বাক্সটি খুলতে দেবতারা বারণও করেছিলেন। তবে তাকে সৃষ্টিই করা হয়েছিল এভাবে যে, নিষিদ্ধ সবকিছুর প্রতি তার অগাধ কৌতূহল ছিল। যা-ই হোক, এই উপহারের বাক্সটিসহ প্যান্ডোরাকে পাঠিয়ে দেয়া হলো এপিমিথিউসের কাছে, যিনি ছিলেন প্রমিথিউসের ভাই। প্রমিথিউস যদিও এপিমিথিউসকে মানা করেছিলেন, দেবতাদের কাছ থেকে কোনো কিছু গ্রহণ করার ক্ষেত্রে সাবধানতা অবলম্বন করতে, তবুও তিনি তাকে গ্রহণ করলেন। তবে পরে তিনি টের পান যে, তার ভাইয়ের দেওয়া উপদেশটি পালন করলে কতটা মঙ্গলজনক হতো। এপিমিথিউসের সাথে থাকা অবস্থাতেই প্যান্ডোরা বাক্সটি খুলে ফেলেন। বাক্সটি থেকে বের হয় সকল মহামারী, মানবজাতির জন্য সীমাহীন দুঃখ ও ক্ষতি। প্যান্ডোরা দ্রুত ঢাকনাটিকে বসিয়ে দিলেও ততক্ষণে অনেক দেরি হয়ে যায়। অবশ্য সেখানে একটি ভালো জিনিসও ছিল, তা হলো 'আশা'; অসংখ্য অশুভের মাঝে কেবল একটি শুভ। মানবজাতির সকল দুর্দশার মাঝে এটি আজও রয়ে গেছে সান্ত্বনা হিসেবে।
মূলত প্রমিথিউসের জিউসের সাথে করা অমন কাজের কারণেই পৃথিবীতে অশান্তির আবির্ভাব ঘটে। তাই শেষটা করা যাক প্রমিথিউসের নিয়তি বলার মাধ্যমেই। টাইটানদের সাথে যুদ্ধে প্রমিথিউসের অবদানের জন্য জিউস তার প্রতি কৃতজ্ঞ ছিলেন। তবে প্রমিথিউসের এহেন কর্মের ফলে জিউস তার অবদানের কথা ভুলে যান। জিউস কেবল প্রমিথিউসের প্রিয় মনুষ্যজাতির জীবনে অমঙ্গল এনেই ক্ষান্ত হননি, তিনি প্রমিথিউসকে ককেশাসে নিয়ে বন্দী করে রেখেছিলেন।
সাদ্দাম কামেল
সাদ্দাম কামেল হাসান আল-মজিদ (صدام كامل حسن المجيد; ১ জুলাই ১৯৬০ - ২৩ ফেব্রুয়ারি ১৯৯৬) ছিলেন ক্ষমতাচ্যুত ইরাকি রাষ্ট্রপতি সাদ্দাম হুসেনের দ্বিতীয় মামাতো ভাই এবং জামাতা। তিনি খণ্ডকালীন অভিনেতাও ছিলেন।
জীবনী
তিনি রানা হুসেনের সাথে বিবাহবন্ধনে আবদ্ধ হয়েছিলেন এবং তিনি হুসেন কামেল আল-মজিদের ভাই (যিনি সাদ্দামের এক মেয়ে রাঘাদ হুসেনের সাথেও বিবাহবন্ধনে আবদ্ধ ছিলেন)। তিনি এক সময় রিপাবলিকান গার্ডের প্রধান হিসেবেও দায়িত্ব পালন করেছিলেন।
১৯৮৬ সালে সাদ্দাম হুসেনের পুত্র কুসায় হুসেনের সমর্থনে তিনি এই পদ থেকে সরে যান। কুসায় তখন সংখ্যাগরিষ্ঠতায় এসেছিলেন। ইরাকি নেতা সাদ্দাম হুসেনের সাথে তার সাদৃশ্য থাকার কারণে, তিনি সাদ্দাম হুসেনের প্রথম জীবন এবং ক্ষমতায় ওঠার উপর ভিত্তি করে নির্মিত প্রচারমূলক চলচ্চিত্র দ্য লং ডেয়েস ছবিতে সাদ্দাম হুসেনের ভূমিকায় অভিনয় করেছিলেন। ১৯৯৫ সালে, তিনি ইরাক থেকে তার ভাই এবং তাদের স্ত্রীদের থেকে বিচ্ছিন্ন হয়েছিলেন। তার ভাই ইউনস্কোম, সিআইএ এবং এমআই সিক্স কে ইরাকের গণ-বিধ্বংসী অস্ত্র সম্পর্কে তথ্য দিয়েছিল।
১৯৯৬ সালে, তাদের কৃতকর্মের জন্য তাদেরকে ক্ষমা করা হয়েছে বিশ্বাস করে তারা ইরাক ফিরে এসেছিল; তবে, ভাইরা তার বংশের অন্য সদস্যদের বা সাদ্দামের অনুগত সৈন্যদের সাথে ফিরে আসার পরপরই দীর্ঘায়িত বন্দুক যুদ্ধে মারা গিয়েছিল।
মিন্মিনি
মিন্মিনি (জন্ম পি. জে. রোজিলি, ১২ আগস্ট ১৯৭০) হলেন দক্ষিণ ভারতীয় চলচ্চিত্রের একজন নেপথ্য সঙ্গীতশিল্পী। চলচ্চিত্রের সুরকার এ. আর. রহমানের প্রথম কাজ রোজা চলচ্চিত্রের ‘চিন্না চিন্না আসাই’ গানের জন্য তাকে সবচেয়ে বেশি স্মরণ করা হয়, যেটি হিন্দিতে "ছোটি সি আশা" নামে ডাব করা হয়েছিল। যদিও তিনি কেরালার তবে তাঁর বেশিরভাগ স্মরণীয় গান তামিল ভাষায় গেয়েছেন, আর এর বেশিরভাগ গানই সুর করেছেন ইলাইয়ারাজা এবং এ. আর. রহমান। তার জনপ্রিয় মালায়ালাম গানের মধ্যে রয়েছে কিঝাক্কুনারুম পাকশীর "সৌপর্ণিকামৃত", "ওঞ্জল উড়ঙ্গি", এবং কুদুম্বসমেথামের "নীলারাভি"। তিনি এঙ্গা থাম্বি (১৯৯৩), কারুত্থাম্মা (১৯৯৪), এবং থেভার মাগান (১৯৯২) সহ চরচ্চিত্রের জনপ্রিয় গানগুলিতে কণ্ঠ দিয়েছেন। ২০১৫ সালে মিলি চলচ্চিত্রে "কানমনিয়ে" গানটি দিয়ে তিনি আবার গানের জগতে ফিরে এসেছেন।
মৌলভি আহমদ নারুয়ি
মৌলভি আহমদ নারুয়ি (১৯৬৩ — ১৮ মার্চ ২০১৪; مولوی احمد ناروی) ছিলেন একজন ইরানি সুন্নি ধর্মতত্ত্ববিদ, মানবাধিকার কর্মী, সাংবাদিক এবং জামিয়া দারুল উলুম জাহিদানের সহ-সভাপতি।
মিন্মিনি
প্রথম জীবন
মিন্মিনি ১৯৭০ সালের ১২ আগস্ট পি. এ. জোসেফ এবং ত্রিজার ঘরে চতুর্থ কন্যা হিসাবে জন্মগ্রহণ করেন। মিন্মিনি স্কুলে পি. জে. রোজিলি নামে পরিচিত ছিল। তাকে আদর করে মিনি বলেও ডাকা হত। তাঁর বাবা পি. এ. জোসেফ শিল্প ও শিল্পী সম্পর্কে পাগল ছিলেন। কলাভবনের অর্কেস্ট্রা দিয়ে ৫ বছর বয়সে তার ক্যারিয়ার শুরু হয়, তিনি ১০ বছর বয়সে পেশাদার গায়িকা হয়েছিলেন। ত্রিজা পেশাদার না হলেও গায়ক ছিলেন। মিনির বড় বোনেরা তাদের গ্রামের গির্জায় সমবেত গান গাইতো। তাদের অনুকরণ করে মিনিও গান করতে লাগল। তার বাবা তাকে গানের তাল এবং মাত্রা শিখিয়েছিলেন। এলুভার সেন্ট ফ্রান্সিস গার্লস হাই স্কুলে অধ্যয়নরত অবস্থায় বোনেরা প্রতিযোগিতায় অংশ নিয়েছিল। কালাভবনের গানামেলা দলে বোনদের একজন জ্যানসি গেয়েছিলেন।
মৌলভি আহমদ নারুয়ি
তিনি বিশিষ্ট সুন্নি ধর্মতত্ত্ববিদ এবং ইসলামি আইনশাস্ত্রের বিশেষজ্ঞ ছিলেন। আহমদ নারুয়ি সিস্তান ও বেলুচিস্তান প্রদেশের একজন সামাজিক ও মানবাধিকার কর্মী হিসেবেও কাজ করেছেন।
মিন্মিনি
কর্মজীবন
ভেনু নাগাভাল্লি পরিচালিত স্বাগাথাম (১৯৮৮) এর মাধ্যমে মিনির চলচ্চিত্রে যাত্রা শুরু হয়েছিল। তিনি এতে তিনটি গান গেয়েছিলেন, আর এগুলোর সুর করেছেন রাজামনি। মীরা (১৯৯১) ছবির মাধ্যমে তামিল চলচ্চিত্র জগতের সাথ তাকে পরিচয় করিয়ে দেন ইলাইয়ারাজা। ইলাইয়ারাজা তার মিন্মিনি নামটি রেখেছিলেন, নামটি তামিলদের কাছে তাকে আরও আবেদনময় করে তুলেছিল। মিন্মিনির প্রথম তেলুগু ছবি হলো "আঠমবন্ধম" সঙ্গীত রচনা করেছেন মরাগাথামনি (কেরাবানি)।
তার বড় পরিবর্তনটি আসে ১৯৯২ সালে যখন রোজা  ছবির জন্য "চিন্না চিন্না আসাই" গানটি গেয়েছিলেন। এ. আর. রহমানের সাথে গাওয়া গানটি উভয়কে আন্তর্জাতিক খ্যাতি পাইয়ে দেয়। সংগীত জগতে গানটি একটি নতুন ধারা স্থাপন করেছিল, গানটি তেলুগু এবং হিন্দিতে পুনর্নির্মাণ করা হয়েছিল এবং মিন্মিনি সেগুলিও গেয়েছিলেন।
১৯৯৫ সালে পুতনাঞ্জা ও বেতেগারা চলচ্চিত্রের জন্য মিন্মিনি কিছু কন্নড় চলচ্চিত্রের গান গেয়েছেন। হামসলেখার রচনায় পুতনাঞ্জা চলচ্চিত্রে মনোর সাথে একটি বিখ্যাত দ্বৈত সংগীত রঙ্গেরো হোলি। একই ছবিতে তিনি মানো ও শ্যামলা জি ভাবে-এর সাথে পুতামল্লি পুতামল্লি গানটিতে গুনগুন করেছিলেন। তিনি সাধু কোকিলার সাথে বেতেগারা ছবিতে কাজ করেন, সেখানে তিনি মনোর সাথে মিদিদিড়ালু সাভিগানাসুগালু গানটি গেয়েছেন।
মিন্মিনি সাতটি ভিন্ন ভাষায় প্রায় ২,০০০ টি চলচ্চিত্রের গান গেয়েছেন, ভাষাগুলি হলো: মালয়ালম, তামিল, তেলুগু, হিন্দি, কন্নড়, ওড়িয়া এবং বাদাগা। তিনি মালয়ালমে জনসন, রাবীন্দ্রন, এস. পি. ভেঙ্কটেশ, বোম্বে রবি এবং মোহন সীতারার মতো সংগীত পরিচালকদের প্রিয় হয়ে ওঠেন। তার অনেক গান জনপ্রিয়তা পায়, যেমন "সৌপর্ণিকামৃত" (কিজাক্কুনারুম পাকশী), "ওওঞ্জাল উড়ঙ্গি", "নীলাড়াবিল" (কুদুম্বাসামেথাম), "কাক্কা পুচা" (পাপায়ুদে স্বন্থম অপুস), "পাথিরাবায়ি" (ভিয়েতনাম কলোনি), "স্বয়াম বরামাই" (পাইথ্রাকাম), "ভেল্লিথিঙ্কল" (মেলেপারাম্বিল আনভেদু), "অরুনি জিনমাকালে পেরু চোলামো" (গজল), "মুথে নিনে থেদি" ("মানাসাম ") এবং আরও অনেক।
২০১৫ সালে মিলি চলচ্চিত্রের জন্য তার "কানমনিয়ে" গানটি দিয়ে গোপী সুন্দর চলচ্চিত্র জগতে ফিরে এসেছিলেন। 'চিরকোদিনজা কিনাক্কল' চলচ্চিত্রের "নীলকুদমে" ২০১৫ সালের জনপ্রিয় গান হয়ে ওঠে।
ব্যক্তিগত জীবন
মিন্মিনি ১৯৯৫ সালে জয় ম্যাথিউ (কোরাট্টি) এর সাথে বিবাহ বন্ধনে আবদ্ধ হন। মিন্মিনী বর্তমানে দু'সন্তানের মা: অ্যালান জয় ম্যাথিউ এবং আন্না কীরথানা। ১৯৯৩ সালে লন্ডনে একটি মঞ্চ প্রদর্শনীতে মিন্মিনি তার কণ্ঠস্বর হারিয়েছেন। এমনকি তিনি কয়েক বছর কথা বলতেও পারেননি। তিনি চিকিৎসার মাধ্যমে পরবর্তীতে তার কন্ঠস্বর ফিরে পান। স্বামীর উৎসাহে তিনি এখন সঙ্গীত শিল্পে ফিরে এসেছেন এবং কোচিনে জয়’স একাডেমি অফ পারফর্মিং আর্টস নামে একটি সংগীত স্কুলও শুরু করেছেন। বর্তমানে সাত বছর ধরে তারা তাদের প্রতিষ্ঠান চালাচ্ছেন। মিন্মিনি বলেন, "আমার কাছে যা কিছু আছে তা কেবলমাত্র আমার ঈশ্বরের কাছ থেকে পাওয়া"।
দক্ষিণ রাজ্যধরপুর
দক্ষিণ রাজ্যধরপুর ভারতের পশ্চিমবঙ্গ রাজ্যের হুগলি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দক্ষিণ রাজ্যধরপুর শহরের জনসংখ্যা হল ৯৩০৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে দক্ষিণ রাজ্যধরপুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
দক্ষিণ ঝাঁপড়দহ
দক্ষিণ ঝাঁপড়দহ ভারতের পশ্চিমবঙ্গ রাজ্যের হাওড়া জেলার সদর মহকুমার ডোমজুড় থাকার অধীনস্থ একটি সেন্সাস টাউন।
জনসংখ্যার উপাত্ত
ভারতের ২০০১ সালের আদম শুমারি অনুসারে দক্ষিণ ঝাঁপড়দহ শহরের জনসংখ্যা হল ১১,৪৩৯ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে দক্ষিণ ঝাঁপড়দহের সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
অরুণা মোহান্তি
অরুণা মোহান্তি (জন্ম: ৪ এপ্রিল, ১৯৬০) একজন ওড়িশি নৃত্যশিল্পী, নৃত্য পরিকল্পনাকার (কোরিওগ্রাফার) এবং গুরু। তিনি বর্তমানে ওড়িশা (উড়িষ্যা) নৃত্য একাডেমির কার্যনির্বাহিকা (সেক্রেটারি)। তিনি তাঁর কাজের জন্য পদ্মশ্রী সহ বেশ কয়েকটি পুরস্কার পেয়েছেন।